மஹத்தின் பிரிவு யாஷிகாவை அதிகம் பாதிக்கும் என்பது எதிர்பார்த்ததுதான். ஆனால், இத்தனை ஆழமாகத் துன்புறுவார் என்று எதிர்பார்க்கவில்லை. எழுபது நாள்களுக்குள் உருவாவது முதிர்ச்சியான காதலாக இருக்குமா. இந்த நோக்கில் யாஷிகாவின் எதிர்வினை மிகையாகத் தோன்றுவதில் ஆச்சர்யமில்லை. ஆனால், எதிர்பாராத சூழலில் உருவாகும் ஒரு காதல், முந்தையதை விடவும் அதிக உண்மையாகவும், பிணைப்புடனும் இருப்பதற்கான சாத்தியமும் உண்டு.